উইন্ডসর পার্ক (ডোমিনিকা)
উইন্ডসর পার্ক দ্বীপ দেশ ডোমিনিকার রোসেউতে অবস্থিত একটি বহু-উদ্দেশ্যে ব্যবহৃত স্টেডিয়াম। এটি জাতীয় স্টেডিয়াম হিসেবে স্বীকৃত। অধিকাংশ ক্ষেত্রেই এ স্টেডিয়ামটি ক্রিকেট খেলায় ব্যবহার করা হয়। এছাড়াও এখানে মিস ডোমিনিকা সুন্দরী প্রতিযোগিতার আয়োজন করা হয়। ১২,০০০ আসনবিশিষ্ট স্টেডিয়ামটি আন্তর্জাতিক ক্রিকেট কাউন্সিল বা আইসিসি’র মানদণ্ডে প্রতিষ্ঠা করা হয়েছে। এখানে ব্যক্তিগত বক্স, গণমাধ্যম কেন্দ্র, অণুশীলনী জাল, খেলোয়াড়দের আবাসন ব্যবস্থা, ডিজিটাল স্কোরবোর্ডসহ পাঁচটি ক্রিকেট পীচ রয়েছে।